กุ้งก้ามแดงชีววิถีพลิกชีวิต เลี้ยง 10 เดือน ปลดหนี้ 10 ปี
พื้นที่ 5 ไร่ที่มีอยู่ใช้ทำนาอย่างเดียวมากว่า 10 ปี รายได้แค่พอมีกินไปวันๆ บางปีก็ขาดทุน แต่ก็ต้องกู้เงินมาทำต่อ เพราะไม่รู้จะทำอะไร หลายปีเข้าหนี้เริ่มทบต้นทบดอกกลายเป็นกว่า 100,000 บาท ปลายปี 58 ได้รับคำแนะนำจาก อ.ประทีป มายิ้ม เจ้าของสวนพออยู่พอกินบ้านมายิ้ม จ.ชลบุรี ให้ลองเลี้ยงกุ้งก้ามแดง ด้วยไม่มีทางเลือกนัก เลยถือฤกษ์ดีวันปีใหม่ 1 ม.ค. 59 ซื้อพ่อแม่พันธุ์ 32 ตัวมาเลี้ยง จากนั้นขยายต่อมาจนปัจจุบัน,สำรวย พรหมสวัสดิ์ เกษตรกรแห่งบ้านหนองไขว้ อ.พิชัย จ.อุตรดิตถ์ เล่าถึงที่มาก่อนเลี้ยงกุ้งก้ามแดง หลังจากได้รับคำแนะนำ จะขุดบ่อเลี้ยงเลย แต่ครอบครัวไม่เห็นด้วย เพราะไม่แน่ใจทำแล้วเอาไปขายใคร ซ้ำยังต้องกู้เงินมาขุด สุดท้ายเลยต้องก่อบ่อปูนเลี้ยง ใช้ไม้น้ำ ปลูกต้นข้าวในบ่อเป็นอาหาร และทางมะพร้าวแห้งเป็นที่หลบซ่อน กระทั่งใช้เวลาศึกษาพฤติกรรมต่างๆ รวมถึงสอบถามผู้รู้ จนทำความเข้าใจการเลี้ยงได้ในระดับหนึ่ง,4 เดือนต่อมา แม่กุ้งเริ่มให้ไข่ มีคนมาจองลูกกุ้งถึงบ้าน แม้ตอนนั้นกระแสแห่เลี้ยงกุ้งก้ามแดงกำลังแรง แต่แถบนี้ยังดี มีเลี้ยงกันค่อนข้างน้อย ครั้งแรกด้วยยังไม่ชำนาญนักเลยได้ลูกกุ้งไม่มาก แต่ก็ขายได้เงินกว่า 40,000 บาท จากลงทุนไป 20,000 บาท จึงใช้กำไรส่วนนี้มาขุดบ่อ ในพื้นที่ 1 ไร่ ขุด 3 บ่อ บ่อใหญ่ขนาด 2 งาน และบ่อขนาด 1 งาน 2 บ่อ พร้อมกับกู้เงินมาอีกประมาณ 200,000 บาท ซื้อลูกพันธุ์เพิ่มอีก 3,500 ตัว ขุดบ่อ วางระบบน้ำ เดินระบบไฟฟ้า และอื่นๆ,จากนั้นอนุบาลในบ่อปูน 1 เดือน ให้ได้กุ้งไซส์ 1 นิ้ว นำไปปล่อยลงบ่อ บ่อแรก 2,500 ตัว บ่อถัดมา 1,700 ตัว และบ่อสุดท้ายเป็นกุ้งจากครอกที่แล้ว 700 ตัว ใส่ทางมะพร้าวแห้งเป็นที่หลบซ่อน ปลูกข้าว พืชน้ำ ผักบุ้ง ผักกระเฉดน้ำเป็นอาหาร ล้อมคอกด้วยสแลนป้องกันศัตรู และกันกุ้งปีนหนี ให้หัวอาหารกุ้งกุลาดำ สลับกับพืชผักผลไม้สุก หรือข้าวสุก วันละครั้งในช่วงค่ำ รวมทั้งให้กุ้งกินพืชสมุนไพร ใบยอ ใบกระถิน กันกุ้งเครียด,กระทั่งครบ 4 เดือน จับกุ้งไล่ไปทีละบ่อ พบมีอัตรารอดค่อนข้างสูง แต่ละบ่อหายไปไม่ถึง 200 ตัว คัดไซส์แยกเพศ ขายแต่กุ้งขนาด 4.0 นิ้วขึ้นไป ส่วนกุ้งไซส์ 3.5 นิ้ว ลงมาจะเก็บลงบ่อเลี้ยงต่อกุ้ง 4 นิ้ว ขายชุดละ 800 บาท (ตัวผู้ 1 ตัวเมีย 2) ขนาด 4.5 นิ้ว ชุดละ 950 บาท และ 5.0 นิ้วขึ้นไป ชุดละ 1,100 บาท ปรากฏว่าคนแห่มาซื้อถึงบ้านหมดภายในวันเดียว ได้เงินรวมแล้วกว่า 400,000 บาท เลยนำเงินไปใช้หนี้ แถมด้วยดาวน์รถกระบะไว้ใช้งานอีก 1 คัน,ด้วยความไม่หยุดคิด ตอนนี้ สำรวย ทดลองเลี้ยงปลาสลิด ปลาตะเพียน และหอยขม ร่วมกับกุ้งก้ามแดง เพื่อให้ได้ผลผลิตทั้งกุ้ง ปลา หอย ขณะเดียวกันสัตว์น้ำเหล่านี้จะช่วยบำบัดน้ำ พร้อมไปกับแหวกว่ายสร้างออกซิเจนให้กับกุ้งไปในตัวสนใจเยี่ยมชมติดต่อได้ที่ 06-2946-7192 หรือ facebook:สำรวย พรหมสวัสดิ์ หรือ สวนพออยู่พอกิน บ้านมายิ้ม 08-1664-5561.,กรวัฒน์ วีนิล
พื้นที่ 5 ไร่ที่มีอยู่ใช้ทำนาอย่างเดียวมากว่า 10 ปี รายได้แค่พอมีกินไปวันๆ บางปีก็ขาดทุน แต่ก็ต้องกู้เงินมาทำต่อ เพราะไม่รู้จะทำอะไร หลายปีเข้าหนี้เริ่มทบต้นทบดอกกลายเป็นกว่า 100,000 บาท
กุ้งก้ามแดง,กรวัฒน์ วีนิล,จับกุ้ง,แม่กุ้ง,กู้เงิน